CELEX: 32004D0386
Language: el
Date: 2004-04-28 00:00:00
Title: 2004/386/ΕΚ:Απόφαση της Επιτροπής, της 28ης Απριλίου 2004, σχετικά με τη χρηματοδοτική συνεισφορά της Κοινότητας στον Παγκόσμιο Οργανισμό Υγείας των Ζώων (ΟΙΕ) για τη διαμεσολαβητική διαδικασία του ΟΙΕ το 2004(Κείμενο που παρουσιάζει ενδιαφέρον για τον ΕΟΧ)

30.4.2004        EL               Eπίσηµη Eφηµeρίδα της Eυρωπαϊκής 'Eνωσης                  L 144/67
                                 ΑΠΟΦΑΣΗ ΤΗΣ ΕΠΙΤΡΟΠΗΣ
                                      της 28ης Απριλίου 2004
  σχετικά µε τη χρηµατοδοτική συνεισφορά της Κοινότητας στον Παγκόσµιο Οργανισµό
       Υγείας των Ζώων (OIE) για τη διαµεσολαβητική διαδικασία του OIE το 2004
                      (Κείµενο που παρουσιάζει ενδιαφέρον για τον ΕΟΧ)
                                            (2004/386/ΕΚ)
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
την απόφαση 90/424/ΕΟΚ του Συµβουλίου, της 26ης Ιουνίου 1990, σχετικά µε ορισµένες
δαπάνες στον κτηνιατρικό τοµέα1, και ιδίως το άρθρο 20,
Εκτιµώντας τα ακόλουθα:
(1)     Σύµφωνα µε την απόφαση 90/424/ΕΟΚ, η Κοινότητα αναλαµβάνει ή ενισχύει τα
        κράτη µέλη ώστε να αναλαµβάνουν τις τεχνικές και επιστηµονικές ενέργειες που είναι
        αναγκαίες για την ανάπτυξη της κοινοτικής νοµοθεσίας στον κτηνιατρικό τοµέα και
        για την ανάπτυξη της κτηνιατρικής εκπαίδευσης και κατάρτισης.
(2)     Κατόπιν αιτήµατος τόσο της Ευρωπαϊκής Ένωσης όσο και των Ηνωµένων Πολιτειών
        της Αµερικής, ο Παγκόσµιος Οργανισµός Υγείας των Ζώων (OIE) συγκάλεσε στις
        11 Φεβρουαρίου 2004 στην έδρα του συνεδρίαση µε εκπροσώπους και των δύο
        µερών. Οι συζητήσεις διεξήχθησαν υπό την αιγίδα του OIE, για να λυθούν τα
        προβλήµατα που αφορούν την ερµηνεία και την τήρηση των προτύπων του OIE που
        περιλαµβάνονται σήµερα στον κώδικα του OIE για την υγεία των χερσαίων ζώων
        όσον αφορά την ΣΕΒ («χερσαίος κώδικας»).
(3)     Το τελικό αποτέλεσµα των συζητήσεων θα µπορούσε να χρησιµεύσει για την
        κατάρτιση περαιτέρω προτάσεων τροποποίησης του «χερσαίου κώδικα» για την ΣΕΒ
        και, στη συνέχεια, να αποτελέσει µέρος της περαιτέρω ανάπτυξης της κοινοτικής
        κτηνιατρικής νοµοθεσίας.
(4)     Κατά συνέπεια, η Κοινότητα πρέπει να υποστηρίξει τη συµµετοχή της Ευρωπαϊκής
        Ένωσης στη διαµεσολαβητική διαδικασία του OIE, τα έξοδα της οποίας ανέρχονται
        σε 8.000 ευρώ για κάθε αντιπροσωπεία.
1
        ΕΕ L 224, 18.8.1990, σ. 19. Απόφαση όπως τροποποιήθηκε την τελευταία φορά από τον κανονισµό
        (ΕΚ) αριθ. 806/2003 (ΕΕ L 122, 16.5.2003, σ. 1).
 ---pagebreak--- L 144/68         EL             Eπίσηµη Eφηµeρίδα της Eυρωπαϊκής 'Eνωσης       30.4.2004
(5)      Εποµένως, πρέπει να δεσµευθούν οι δηµοσιονοµικοί πόροι που απαιτούνται για την
         κοινοτική συµµετοχή στη διαµεσολαβητική διαδικασία του OIE, η οποία
         δροµολογήθηκε το Φεβρουάριο του 2004.
(6)      Τα µέτρα που προβλέπονται στην παρούσα απόφαση είναι σύµφωνα µε τη γνώµη της
         µόνιµης επιτροπής για την τροφική αλυσίδα και την υγεία των ζώων,
ΑΠΟΦΑΣΙΖΕΙ ΤΑ ΕΞΗΣ:
                                            Άρθρο µόνο
Με την παρούσα απόφαση εγκρίνεται η συµµετοχή της Ευρωπαϊκής Ένωσης στη
διαµεσολαβητική διαδικασία του ΟΙΕ, η οποία θα χρηµατοδοτηθεί από τη γραµµή 17.04.02
του προϋπολογισµού της Ένωσης για το έτος 2004 µέχρι ποσού 8 000 ευρώ το πολύ.
Βρυξέλλες, 28 Απριλίου 2004.
                                                Για την Επιτροπή
                                                David BYRNE
                                                Μέλος της Επιτροπής